kaya sa panglulupaypay na iyon ng kanyang katawan ay wala siyang malamang gawin. umuwi ng tahanang malambot na malambot ang katawan. sa kanyang loob ay sarisaring gunita at pagiisip ang naghahari, waring mga kimpal ng ulap at ang masamang lusak ng kapalaran ang nagi niyang palad. at, sa pagiisa niyang yaon at samantalang ang kanyang asawa'nasa kandungan ng ibang bisig, ay ginawa niya ay itinaas na lamang ang dalawang kamay at ang paningin ay ipinako sa itaas at waring nagukol ng mataimtim na dalangin; sa kaitaasan nakatitig ang kanyang dalawang matang binubukalan ng luha. datapwa'pagkaraan ng ilang saglit ay isang putok ng rebolber ang namayani sa tahanang yaon pinaghaharian ng katahimikan at lungkot. ang putok na iyon ay nagpahiwatig ng kagulatgulat na pangyayari. ang kanyang dibdib ang pinagaagusan ng dugo. hindi siya namatay at tumitibok pa rin ang kanyang puso. ano nga naman ang naging dahilan ng mga ito? sino ang dapat na sisihin?